aký zdroj tepla – kotol odporúčate použiť pri plošnom vykurovaní? dá sa ich správnym výberom ušetriť na vykurovaní ešte viac?
ako bolo spomenuté v úvode, plošné a zvlášť podlahové vykurovanie pracuje s relatívne nízkymi teplotami vykurovacej vody. preto dnes už sú ideálnymi zdrojmi tepla bežné tepelné čerpadlá alebo solárne kolektory, ktoré vedia najefektívnejšie pracovať práve v tomto nízkoteplotnom režime. rovnako vhodné sú plynové kondenzačné kotly, ktoré práve pri takejto nízkoteplotnej prevádzke ukážu svoj úsporný potenciál a samozrejmé sú ostatné vysokoteplotné zdroje po zregulovaní na primeranú teplotu vykurovacej vody medzi 30 až 45 °c.
výška investičných nákladov pri plošnom vykurovaní v porovnaní s klasickým je asi o 20 až 30 % vyššia. vzhľadom na spomínanú prednosť pri spotrebe energie je však reálne návratnou investíciou, i keď je ťažké zovšeobecňovať to. zlaté pravidlo hovorí o návratnosti rádovo do 5 rokov. táto dĺžka sa však vzhľadom na rýchlo stúpajúce ceny energií v poslednom čase môže o čosi skrátiť a po jej uplynutí šetríte prakticky do svojej peňaženky.